



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  16.09.2005 

Nr. P.l.-x 298


A V I Z

asupra propunerii legislative privind 
înfiinţarea comunei Adăşeni, judeţul Botoşani



În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind înfiinţarea comunei Adăşeni, judeţul Botoşani, trimisă cu adresa nr. P.l.- x 298 din  6 septembrie 2005, înregistrată  sub nr.31/673 din  6 septembrie 2005.


Camera Deputaţilor este prima Cameră sesizată.



Potrivit prevederilor art.60 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din  16  septembrie 2005.



Membrii comisiei au examinat propunerea legislativă, expunerea de motive, avizul favorabil al Consiliului Legislativ nr. 1135/05.08.2005 şi  punctul de vedere al Guvernului nr.1838/09.08.2005 prin care acesta  susţine iniţiativa legislativă.



În urma dezbaterilor, cu unanimitate de voturi, s-a hotărât avizarea favorabilă a propunerii legislative  în forma prezentată de iniţiator.



În raport de obiectul şi conţinutul său, propunerea legislativă face parte din categoria legilor organice.

VICEPREŞEDINTE,                                          

Cornel Ştirbeţ
Consilier

Cazimir Ştefan
